b'\n_START_ARTICLE_\nPseudorphnus\n_START_SECTION_\nUtseende\n_START_PARAGRAPH_\nSm\xc3\xa5 til middelsstore (6,5 - 13 millimeter), bredt ovale og hvelvede, blanke, brune til svarte skarabider. Antennene er 10-leddete. Hannen har et kort horn i pannen og en bred uthuling i midten av pronotum, med et horm p\xc3\xa5 hver side av denne uthulingen. Hunnen mangler horn i pannen, og uthulingen av pronotum er redusert til en liten grop. Pronotum er tett og kraftig punktert p\xc3\xa5 sidene, uthulingen er blank. Dekkvingene er hvelvede, blanke, ved tydelige punktrader. Beina er noks\xc3\xa5 kraftige med to brede tenner p\xc3\xa5 for-leggene og lange sporer p\xc3\xa5 bakleggene.\n_START_SECTION_\nLevevis\n_START_PARAGRAPH_\nLite er kjent om biologien til disse billene, som trolig lever det meste av livet under jorda og er regnet for \xc3\xa5 v\xc3\xa6re sjeldne. De er knyttet til fuktig skog og har blitt fanget i feller med \xc3\xa5tsel som \xc3\xa5te.\n_START_SECTION_\nUtbredelse\n_START_PARAGRAPH_\nSlekten er endemisk for Madagaskar.'